
PODACI O USTANOVI
	Puni naziv ustanove
	JPU” Jevrosima Jevra Rabrenović”

	Adresa
	Ulica ” Filipaa Žurića” bb mojkovac

	Telefon
	050/472-430     050/473-805

	Telefaks
	050/472-430

	Web-site
	vrticmojkovac.www

	E-mail
	vrtic@jrabrenovic.edu.me

	Dan ustanove
	20.05

	Logo ustanove
	[image: image2.jpg]




	Unutrašnja površina ustanove (m2)
	844 m2

	Površina okolnog zmljišta (m2)
	2246 m2

	Kapacitet ustanove (maksimalan broj djece)
	170

	Broj djece
	170

	Broj zaposlenih
	1 direktor, 11 vaspitačic, 3 medicinske sestre, 3 kuvarice, 3 higijeničarke, 1 domar, 1 pedagogica, 1 profesor engleskog jezika, 1 asistent u nastavi, 1 radnice u računovodstvu, 1 saradnik u nastavi

	Jezici na kojima se izvodi nastava u ustanovi
	Crnogorski jezik

	Broj smjena u ustanovi
	Dvije smjene: I---630- 1210 
                      II--- 1030-1600

	Radno vrijeme ustanove 
	06:30- 15:30


Istorijat vrtića
	        Vrtić je osnovan 01.09.1953. godine u Mojkovcu. Ustanova je registrovana kod nadležnog suda u Bijelom Polju kao Dječije zabavište, osnivač je bio Mjesni odbor. Prvi vaspitač Danica Rakočević koja je počela rad sa djecom u uslovima koji nijesu obezbjeđivali ni minimalne potrebe za njihov rad. Dječije zabavište je radilo u sastavu sedmogodišnje škole okupljajući 46-oro djece. Godine 1954. podignuta je montažna baraka u sastavu škole u kojoj su radila neka odjeljenja nižih razreda i zabavište. Djeca su u zabavištu boravila tri do četiri sata dnevno bez osnovnih didaktičkih sredstava i igračaka.

Ratni vojni invalid Novo Lašić dao je dio svog imanja bez nadoknade i objekta je završen sredinom 1960. godine. Djelatnost Zabavišta je proširena pa je u radni odnos primljena vaspitačica Radmila Krgović- Radenović.

Godine 1964. Zabavište se opet pripaja osmogodišnjoj školi.

Od 1966. godine Zabavište prerasta u Dječiji vrtić.

Školska 1975/76. godina počinje 10.10.1975. godine jer su kasnili radovi na proširenju postojećeg objekta. Uslovi za rad postali su bolji, dobijen je veći prostor. Ustanova ima četiri radne sobe, kuhinju sa trpezarijom, kancelariju, sanitarni čvor i hodnik. Kroz dalju praksu pokazalo se da nije odabrano najbolje rješenje za proširenje objekta jer je podignut sprat koji nije bio funkcionalan.
Od 1973. godine mijenja se stručni kadar Dječijeg vrtića. Sa radom su počele  vaspitačice Darinka  Tomović, Nada Šestović, Nevenka Kruščić i Stana Krgović. Dječiji vrtić je postao samostalna radna organizacija školske 1977./ 78. godine. Konstituisanjem dobija naziv učiteljice revolucionarke Jevrosime Rabrenović- Jevre. Za direktora ustanove izabran je Milovan Bato Vuković.

U ovom periodu pa sve do 1981. godine Dječiji vrtić dobija više priznanja: Najveću opštinsku nagradu „4. Novembar“, Priznanje povodom 105 godina školstva, Plaketu UN kao vanredno priznanje za uspjeh i doprinos brige o djecu, brojne Zahvalnice i Diplome. Povodom Dana opštine „4. Novembar“ otkrivena je bista Jevrosime Rabrenović i 9. Maj određen za Dan vrtića.

Školske 1983./ 84. godine Milovan Vuković odlazi u penziju, a na njegovo mjesto postavljena je Nada Šestović. Po odlasku Nade Šestović za direktora vrtića izabran je Milorad Grdinić.

1987. godine otvara se prvi put jedna jaslična grupa u kojoj radi medicinska sestra Sonja Bošković i vaspitač.

U periodu 1982.- 1987. godine novoprimljeni vaspitači su Senka Ristić, Dubravka Drobnjak i Vesna Stanišić.

1988. godine vasitačica Darinka Tomović dobija nagradu priznanje „Jagoš Rabrenović“ za postignute rezultate u vaspitno- obrazovnom radu.

01.01.1991. godine djelatnost Dječijeg vrtića prelazi u jedinstveni sistem vaspitno-obrazovnog rada na nivou Republike. 
01.01.1993. goidne Milorad Grdinić odlazi u penziju, a na mjesto direktora Ministarstvo prosvjete i nauke postavlja Nevenku Kruščić, vaspitačica sa 17. godina radnog staža.

07.12.1994. godine izmjenom i dopunom Statuta ustanova mijenja naziv Dječijeg vrtića u Javnu predškolsku ustanovu „Jevrosima Rabrenović- Jevra“. Sve ove godine vrtić ide uzlaznom putanjom razvoja u svim segmentima rada. Broj radnika je povećan na 16, konstituisan je Upravni odbor čiji su članovi, a posebno Božidar Boka Karadžić dali svoj doprinos u organizovanju rada ustanove. U oktobru 1994. godine pušten je u rad rekonstruisani sistem za centralno grijanje. 1997. godine izašla je iz štampe knjiga „Mojkovačko školstvo 1870.-1995. god.“ koju je pripremio dr Vuk Minić, a dio o našoj ustanovi napisala je Nevenka Kruščić. Jula 2001. godine Ministarstvo prosvjete i nauke na mjesto direktora vrtića postavili su Dubravku Drobnjak, vaspitačicu sa 17 godina radnog staža. Period od 2001. godine pa do 2010. godine obilovao je nizom promjena, više puta je mijenjan i dopunjavan Zakon o obrazovanju,a samim tim i Pravilnici, Statut, Program rada, donešeni su novi poslovnici o radu, protokoli o bezbjednosti u ustanovi. Proširena je saradnja sa lokalnom zajednicom, Zavodom za školstvo i Ministarstvom prosvjete, nauke i inovacija. 2022. godine na čelo ustanove od strane Ministarstva prosvjete, nauke i inovacija se postavlja Vukica Bulatović vaspitačica sa 36. godina radnog staža.

U kontinuitetu do današnjeg dana rađeno je na infrastrukturi objekta tako da se može reći da su uslovi za boravak djece u našoj ustanovi optimalni.


IZ   ARHIVE   VRTIĆA


Vrtić se zagrijava sistemom centralnog grijanja putem tečnog gasa a vezanim sa školskim objektom u blizini. 
Posjedujemo i grejni sistem cijele ustanove na struju, samo za naše potrebe.
Kvalifikaciona struktura zaposlenih

	Radno mjesto
	Visoka
	VŠS
	SS
	KV
	NK
	UKUPNO

	Direktor
	1
	
	
	
	
	1

	Pedagoškinja
	1
	
	
	
	
	1

	Nutricionista
	
	1
	
	
	
	1

	Računovodstveno- administr. radnik
	1
	
	
	
	
	1

	Vaspitač
	3
	6
	
	
	
	9

	Nastavnik engleskog
	1
	
	
	
	
	1

	Medicinska sestra
	
	
	3
	
	
	3

	Pomoćno i teh. osoblje
	
	
	
	3
	2
	5

	UKUPNO
	7
	7
	3
	3
	2
	22


	Grupe
	

	1-2 god.
	1 grupa

	2-3 god.
	1 grupa

	3-4 god.
	1 grupa

	4-5 god.
	1 grupa

	5-6 god.
	2 grupe


PREGLED POSTOJEĆIH RESURSA VRTIĆA

	Resursi
	Ukupno
	Površina m2
	Stanje
	Potrebe



	Učionice


	6
	230
	Učionice komplet opremljene sa svim potrebnim inventarom
	- klime

-novi didaktički materijal

- igračke

	Biblioteka


	1
	20
	Biblioteka po prvi put osnovana 2021. godine kao posebna prostorija, opremljena postojećom literaturom i dokumentacijom vrtića.


	- nabavka potrebne literature

- adekvatan kancelarijski namještaj

	Kancelarije
	2
	50
	Opremljene potrebnim inventarom, namještajem potrebnim
	- novi kancelarijski sto

- klima uređaj

- orman

	Kupatilo


	5
	100
	Jedno kupatilo potpuno renovirano, ostala četiri su funkcionalna prilagođena svim uzrastima djece.
	- renovirati 4 kupatila

- promijeniti bojlere

- pločice zidne

- ugradne vodokotliće

- kadica i vodoinstalacija za male jaslice

	Hol


	1
	250
	Potpuno opremljen i funkcionalan
	- zamijeniti prioritetno 

( itisoni, prostirke...)

- garnituru sa stolicama za kafu u pauzi...

	Vešeraj
	1
	45
	Ima mašina za veš i sušenje

Pegla profesionalna
	Prostorija za tu namjenu nije prilagođena mjestom u objektu

	Kuhinja sa trpezarijom 


	1
	60
	Potpuno opremljena trpezarija sa novim stolovima i stolicama. Kuhinja ima mašinu za suđe, profesionalne šporete se pećnicama , frižider, zamrzivač. Optimalna za rad
	- ugraditi šank za izdavanje hrane.

- zatvoriti trpezaciju za ručavanje od spoljašnjeg uticaja (harmonika, pokretna vrata)

	Magacin


	1
	35
	Potpuno opremljen
	- spustiti plafon

- robot za tijesto

- 1 mašina za suđe kao dopuna
- frižider veći


Materijalno-tehnički resursi

	Soba za medicinsku prevenciju


	1
	45
	Nije opremljena nego stoji trenutno u svrhe radionice za domara
	- opremiti komplet sobu

- radni sto, stolica za med. sestru

- orman za med. sestru i dokumentaciju sa zaključavanjem

- ležaj za pregled i odmor djece

- fotelja prilikom razgovora sa roditeljem

Pribor za prvu pomoć

- kutija za bezbjedno odlaganje medicinskog otpada

- slikovnice, edukativne igračke (koje se dezinfikuju)

- ilustracije sa temom zdravlje, higijena, ishrana

	Soba za domara (radionica)


	
	
	Napraviti novi prostor
	- sto

- stolica

- orman


Dvorište vrtića imavaspitno obrazovnu ulogu takođe, a ne samo rekreativnu.
Nazvala bih ga (Dvorište kao učionica na otvorenom).

· Klupe za djecu i roditelje

· pristupačnost za djecu sa smetnjama u razvoju

· mini teren za igre loptom (tartan, poligon razvoja motorike)

· rekviziti za bacanje, gađanje i koordinaciju

· kućice za insekte i ptice i kutak sa lupom za posmatranje i istraživačke igre

· sto za crtanje i modelovanje sa klupom

· grede i balvani za hodanje

· ljuljaške, tuneli, prepreke

· staze za skakanje, preskakanje

· bašta sa cvijećem

· pješčanik

· ograda dvorišta vrtića (postojeća nije  primjerna)
Potrebe za nastavnim kadrom u budućem periodu
	Profil
	Broj

	Socijalni radnik/ca
	1

	Psiholog/škinja
	1

	Asistent u radu
	1

	Logoped
	1


CILJEVI, VIZIJA I MISIJA
MISIJA

Posvećenost vrtiću koja aktivnim pristupom, kritičkim mišljenjem i tolerantnim odnosom gradi moderni i nadasve efikasni vrtić po mjeri djeteta, koja pritom uči za život. Praćenje savremenih vaspitno-obrazovnih tokova i primjena opšte prihvaćenih standarda.
Svjestna svoje uloge kao i odgovornosti za kvalitete realizacije ciljeva vaspitanja i obrazovanja, svoje aktivnosti bih bazirala na sledeće segmente:

● Kvalitete rukovođenja i upravljanja ustanovom;
● Kvalitet kadrovskih, materijalnih, tehničkih i bezbjedonosnih uslova rada vrtića;
● Etos (duh) ustanove;

●  Podršku koju vrtić pruža djeci i roditeljima;

     ● Saradnju sa roditeljima, drugim ustanovama i lokalnom zajednicom; 

     ● Vaspitno obrazovni rad i radionice sa djecom i roditeljima;
     ● Postignuće znanja i vještine djece prema obrazovnim i vaspitnim standardima;

VIZIJA
Ustanova ima sve Pravilnik o radu i poslovnike.

Obrazovnog rada u vrtiću: želim da stručni, i za to motivisani kadar vaspitava i obrazuje djecu u poboljšanim i osavremenjenim metodološkim, materijalnim i prostornim uslovima, čemu bi doprinijela tolerantna klima u kolektivu, efikasnost rada, kao i tehnička opremljenost vrtića. Posticanje vaspitanja i obrazovanja djece, voditi brigu o djeci, pružiti pomoć roditeljima u poboljšanju kvaliteta života porodice i djece.

Realizaciju vaspitno-obrazovnih aktivnosti u naredne četiri godine vidim prvenstveno kroz inteziviranje organizovanja dnevnih aktivnosti za mogućnost fleksibilnosti u interesu zadovoljavanja dječijih potreba i potreba roditelja i demokratizaciju odnosa, sve djece u vaspitno- obrazovnom procesu, a to bi podrazumijevalo veće učešće lokalne zajednice,  Upravni odbor Savjeta roditelja i roditelja uopšte, NVO sektora kroz sve obrazovne promjene. 

Težićemo i pratiti inovacije u pravcu projektnog planiranja i integrisanog učenja u cilju podsticanja i razvoja kod djece.

OSNOVNI CILJEVI

	I Poboljšanje materijalnih resursa za uspješno izvođenje aktivnost

II Unapređivanje kvalitetea vaspitno obrazovnog rada (tematsko ili projektno planiranje)

III Razvijanje samostalnosti, higijenskih navika i brige o zdravlju djeteta

IV Razvijanje pozitivnog odnosa prema prirodi i zaštiti životne sredine

V Podsticati sposobnosti razumijevanja i prihvatanje sebe i drugih uz uvažavanje različitosti

VI Saradnja sa cjelokupnim okruženjem i lokalnom zajednicom
VII Podsticati jezičko- govorni razvoj djeteta kroz razne aktivnosti i pomoć logopeda  gdje je  

        to  neophodno

VIII Zadovoljiti osnovne psiho- fizičke potrebe djece kroz komplet ambijent u kome boravi        

         (inventar, didaktika, osoblje) djeci koja pokazuju kašnjenja u psiho- fizičkom razvoju,  

         potrebama sa dodatnom vrstom pomoći (igra, socijalizacija, druženje....) ukazati pomoć 

          sa asistentima u nastavi i pomoć vaspitača.

IX Zadovoljiti stranu roditelja u pružanju pomoći roditeljima koji se suočavaju sa socijalnim i 

      ekonomski  teškoćama i porodičnim (česte pojave) i uključiti pomoć psihologa i  

      socijalnog   radnika.




ETOS (DUH) ZAJEDNICE
	         Duh- etos zajednice je poseban i veoma bitan segment-  preduslov dobrih rezultata u vrtiću. Dobra klima u složenim odnosima u samom vrtiću i odnosima prema spoljašnjim faktorima, mora biti usmjerena ka demokratskim principima i vrijednostima, duhu tolerancije, humanih odnosa, samokritičnosti, razumijevnja i povjerenja. Saradnički pristup i uvažavanje mora biti na većem nivou u cilju prevazilaženja postojećih podjela i nepovjerenja. Po mojem ličnom uvjerenju ovo je segment u radu vrtića koji treba prioritetno unaprijediti.

Zbog toga bih posvetila pažnju na sledeće obaveze:

· Unapeđenje odnosa svih učesnika u vaspitno- obrazovnom procesu;

· Razvijanje osjećaja pripadnosti vrtiću;

· Radna etika zaposlenih;

· Osjećaj ravnopravnosti, jednakosti i pravednosti;

· Posticanje roditelja za kvalitetnijim praćenjem i vrednovanjem vaspitno- obrazovnog rada (javnost rada vrtića, njena otvorenost za kritike, ideje...)

· Uključivanje u lokalne planove akcija za djecu;

· Podsticanje pozitivne socijalne klime, uzajamno poštovanje i uvažavanje na svim nivoima života i rada vrtića;

· Poboljšanje saradnje vrtić- roditelji kroz sastanke, otvorena vrata, individualne razgovore, radionice u organizaciji vrtića...

· Učiniti rad vrtića javnim (viber grupa za roditelje i vaspitače, ažuriranje sajta vrtića, oglasne table, promotivne akcije...)

· U saradnji sa Ministarstvom prosvjete, nauke i inovacija i nevladinim organizacijama treba oganizovati rad na prevenciji poremećaja u ponašanju djece;

· Težnja da fleksibilnost, tolerantnost i međusobno uvažavanje svih bude briga svih.


KVALITET RUKOVOĐENJA I UPRAVLJANJA USTANOVOM
U navedenom četvorogodišnjem periodu nastojaću da ostvarim sledeće ciljeve i aktivnosti oslanjajući se na gore navedene resurse:

· Praćenje i primjenu zakonske regulative;

· Unapređenje metodologije rada;

· Rešavanje materijalnih, kadrovskih i prostornih uslova rada;

· Permanantno usavršavanje vaspitača;

· Realizacija godišnjeg programa vrtića kroz njegove segmente;

· Pomoć u radu vaspitačima, roditeljima i djeci;

· Formiranje timova na nivou vrtića, praćenje i koordiniranja radom;

· Razvijanje saradničkog (partnerskog) odnosa sa institucijam, ustanovama kako na lokalnom tako i na državnom nivou;

· Razvijanje demokratskih odnosa unutar vrtića kao i vrtića prema okruženju po mjeri djetetea;

· Unapređenje sistema nagrađivanja za postignute rezultate rada;

· Učiniti rad javnim u svim svojim segmentima podložan kritici i promjenama prilagodljiv i fleksibilan na izazove i očekivanja šire društvene zajednice;

· Ustanova funkcioniše preko organa za rad: Upravni odbor, Stručni aktivi mlađih, srednjih i starijih vaspitnih grupa, Savjeta roditelja, Savjeta medicinskih sestara

· ( U cilju efikasnijeg rada i uspješnog sprovođenja iznijetog očekujem pomoć i podršku od strane Upravnog odbora vrtića, savjeta roditelja, ali i lokalne uprave, Ministarstva prosvjete, nauka i inovacija, Zavoda za školstvo, prijatelja vrtića, penzionisanih radnika...)
PODRŠKA KOJU VRTIĆ PRUŽA DJECI
Koncept petogodišnjeg boravka u vrtiću pruža mogućnosti ali i daje obaveze čiji je glavni cilj dijete u centru vaspitanja i obrazovanja. Ostvarenje djeteta kroz individualne mogućnosti i sposobnosti suštinski preferira vrtić po mjeri djeteta. Podrška koje vrtić sa relevantnim institucijama i organizacijama pruža djeci mora biti na većem nivou. Poseban akcenat u ovom segmentu rada odnosio bi se na:
Kampanje i planinarenje, realizacija (konkretna primjena) edukativnih i preventivnih programa (vrtić bez nasilja, zelena škola, bezkonfliktno rešavanje problema, zdravi stilovi života, ekologija...);

Obaveza planiranja i realizacije obaveznih aktivnosti ( priredbi za roditelje, predstave, radionice, Dani sporta, zabave, kulture, planiranje izleta, maskenbala.... upoznavanje i vrednovanje uže i šire okoline i državnog prostora);
Dan planete zemlje, Dan knjige, Dječija nedelja, Naš grad- čist grad, Međunarodni dan zaštite životinja...

Razvijanje humanosti u svijetu različitih mogućnosti (knjiga za druga, pomoć starijim osobama, osobama sa invaliditetom, učešće u humanitarnim akcijama...)

Pomoć djeci sa posebnim potrebama uz pomoć raznih organizacija...

Pravovremeno informisanje (oglasne table, veb- stranice, viber grupe)

Rad na ovom poglavlju planiram da sprovedem kroz timove (aktivi) uz potpunu uključenost roditelja. Potporu realizaciji, u svakom slučaju treba očekivati od resornog ministarstva, lokalne uprave, NVO sektora...
SARADNJA SA RODITELJIMA, DRUGIM USTANOVAMA I LOKALNOM      

                                                       ZAJEDNICOM
Koncept vrtića obavezuje na veći stepen uključenosti roditelja, ustanova na svim nivoima, kao i lokalne zajednice.
Saradnički odnosi pružaju veću šansu našoj djeci na putu formiranja kompleksne ličnosti, spremne da odgovori izazovima  budućeg vremena. Aktivnosti u ovom dijelu programa usmjerila bih prije svega na:

Kreiranje ostvarljivih i lako mjerljivih planova saradnje;

Kroz sajt vrtića kreirati poseban dio- informacije za roditelje;

Uključiti roditelje i lokalnu zajednicu u kreiranju slobodnog dijela vaspitno obrazovnog plana i programa;

Razvijanje saradnje sa Sekretarijatom opštinske uprave, Gradske biblioteke, školama iz okruženja, kulturnim, lokalnim preduzetnicima, udruženjima, Centrom za kulturu, Domom zdravlja, Vatrogasnom službom, policijom....
Uključiiti vrtić u planove lokalne akcije, posebno u dijelu kulturnih, zabavnih, sportskih i skoloških aktivnosti;

Vođenje evidencije o ostvarenim aktivnostima;

U cilju zdravstvene prevencije učenika razvijati dobru saradnju sa Domom zdravlja;

Uključenost svih u kreiranju kvalitetnijih prostornih i funkcionalnih uslova vrtića;

Konstruktivna saradnja, planirane aktivnosti i kasno definisane pozicije svih činilaca i javnost u radu značajna je za pozicioniranje vrtića u postojećem društvenom ambijentu. Vrtić nije sam sebi dovoljan, pa je oslonac na gore navedene adrese garancija njegovog uspjeha. Ruka saradnje i otvorenosti vrtića mora biti pružena svima, sve u cilju krajnje uspješnosti rada vrtića. Do sada je saradnja bila na visokom novou, što u budućnosti treba zadržati uz eventualne dopune u skladu sa planiranim potrebama.

OBRAZOVNO- VASPITNI RAD
Poseban segment u ovom planu odnosio bi se na uobičajene zahtjeve vrtića. Ciljno usmjereni vaspitno obrazovni rad, obavezuje neposredne vaspitače na:

Kvalitetno pripremanje i planiranje ( projektno planiranje novina u radu);
Iznalaženje aktivnih metoda u vaspitno obrazovnom radu;

Voditeljska, autoritativna uloga u vrtiću;

Saradnički, individualni i timski rad;

Korišćenje postojećih i kreiranje novih vaspitno obrazovnih metoda i sredstava;

Stručno usavršavanje i praćenje savremenih tendencija ( seminari, obuke, projekti);

Javnost rada;

Razvijanje organizacionih i komunikativnih vještina;

Postojeći nastavni kadar, prostorni uslovi i timski pristup garancija su u uspješnoj realizaciji postavljenih ciljeva. Pomoć pedagoške službe i uprave vrtića mora biti usmjerena ka realizaciji datih ciljeva. Nastojati da se dopuni stručni kadar ( psiholog, socijalni radnik i vaspitači, stručni saradnici, asistenti, logoped).

Dopunom kadrova, bi lakše perevazilazili svakodnevne izazove za djecu, u cilju lakšeg prevazilaženja problema kao što su: (učestali razvodi, socijalne različitosti, veća posvećenost djeci...)

Postizanje vaspitno obrazovnog cilja biće svakodnevna briga. Prioritet u razvoju ustanove ima vaspitno obrazovni rad sa svojim kratkoročnim i dugoročnim ciljevima.

Cilj nam je da vrtić bude prepoznatljiv po rezultatima, na užem regionalnom i širem državnom nivou. Na nivou vrtića treba uspostaviti strukturu organizacije u skladu sa ciljevima vaspitanja i obrazovanja, razvojnim ciljevima i raspoloživim sredstvima. Raditi intenzivnije na poboljšanju timskog rada u cilju bolje organizacije i upravljanja. baštiniti prave vrijednosti kod djece, zasnovane na primjerima dobre prakse i tradicije. Svjesni da obrazovan ne znači i vaspitan i obratno, u daljem radu dajemo jednaku šansu vaspitanju i obrazovanju. Zalažemo se za vrtić istih šansi za sve. Učiti više kroz životno- praktične situacije i projektno planiranje.

Direktor vrtića po mojim stavovima je organizator navedenih aktivnosti, motivator, saradnik, animator i aktivni sudionik u svakom od datih sadržaja priloženog programa. 
Direktor kao jedan među jednakima, partner a ne naredbodavac, u svakom od segmenata vaspitno- obrazovnog rada.

PRIORITET I CILJEVI RAZVOJNOG PLANA VRTIĆA
	Ciljevi
	Aktivnosti
	Indikatori uspjeha
	Odgovornost/

Nosilac

Aktivnosti
	Vremenski okvir
	Resursi

	Opremanje sale za sastanke
	Izrada plana opremanja

Opremanje sale za sastanke
	Opremljena sala za sastanke koja će istovremeno biti i kancelarija direktora
	- Direktor

- Stručni aktiv
	2026-2030
	Ministarstvo prosvjete, nauke i inovacija,
Lokalna zajednica

Vrtić



	Opremanje kancelarije za pedagoga
	Izrada plana opremanja

Opremanje kancelarije za pedagoga
	Opremljena kancelarija za pedagoga sa neophodnim nastavnim sredstvima
	- Stručni aktiv

- Direktor
	2026-2030


	Ministarstvo prosvjete, nauke i inovacija

Vrtić



	Renoviranje dvorišta vrtića
	Izrada plana renoviranja

Renoviranje dvorišta vrtića
	Renovirano dvorište vrtića sa potrebnom opremom
	- Stručni aktiv

- Direktor
	2026-2030
	Ministarstvo prosvjete, nauke i inovacija

Lokalna zajednica
Vrtić

	Rekonstrukcija tri terase koje su u sklopu radnih soba
	Izrada plana faznog opremanja

Fazno opremanje vrtića
	Izrađen plan

Rekonstruisane terase i prilagođene
namjeni
	- Direktor

- Stručni aktiv


	2026-2030
	Ministarstvo prosvjete, nauke i inovacija

Lokalna zajednica

Donatori
Vrtić



	Renoviranje postojeće medicinske sobe
	Izrada plana faznog renoviranja

Fazno renoviranje


	Izrađen plan

Renovirana postojeća medicinska soba
	- Direktor

- Stručni aktiv


	2026-2030
	Ministarstvo prosvjete, nauke i inovacija

Lokalna zajednica

Donatori

Vrtić


KVALITET VASPITNO OBRAZOVNOG RADA
	Ciljevi
	Aktivnosti
	Indikatori uspjeha
	Odgovornost/

Nosilac

Aktivnosti
	Vremenski okvir
	Resursi

	Stručno usavršavanje vaspitača i medicinskih sestara
	Učešće vaspitača i medicinskih sestara na seminarima
	Lista seminara kao i lista i broj vaspitača i medicinskih sredstava koji su učestvovali na seminaru
	Svi vaspitači i medicinske sestre
	Kontinuirano
	Institucije koje organizuju stručno usavršavanje

( Zavod za školstvo, Ministarstvo prosvjete, nauka i inovacija i razni priznati online sajtovi)

	Unapređivanje  i osavremenjivanje vaspitno obrazovnog procesa
	Primjena aktivnih metoda vaspitno obrazovnog procesa
	Izvještaj direktora, pedagoga, Aktiva o posjeti vaspitnim grupama (hospitacije, ogledne i ugledne aktivnosti)
	Vaspitači, Tim za kvalitet
	Kontinuirano
	

	Identifikacija nedostataka koji utiču na kvalitet vaspitno obrazovnog procesa
	Izrada ankete
Sprovođenje i analiza istih
	Izrađena anketa , upitnik i flajeri
Rezultati i analiza ankete, upitnika, flajera
	Pedagog i stručni aktivi
	Kontinuirano
	

	Direktor, pedagog i Aktivi imaju planove i procedure hospitovanja vaspitno obrazovne aktivnosti
	 izrada plana

hospitovanje vaspitno obrazovne aktivnosti

izrada procedure
	Izrađeni planovi

Opservacione liste

Izrađena procedura
	Direktor
Pedagog

Vaspitači
	Stalna aktivnost
	

	Vrtić ima izrađen godišnji plan
	izrada plana
Pedagog i direktor
	Izrađen plan profesionalne prakse
	Vaspitači
Pedagog

Direktor

Stručni aktiv
	Kontinuirano
	

	Unapređenje tranzicionog plana i programa prelaska djeteta iz vrtića u školu
	Izrada plana

Portfolija djeteta
	Izrađen plan

Predata portfolija djeteta školi na uvid
	Direktor

Pedagog

Stručni aktivi

Vaspitači
	Kontinuirano
	Ministarstvo prosvjete, nauke i inovacija

	Unapređenje Programa rada djece sa smetnjama u razvoju
	Izrada plana rada po kvartalima
	Izrađen plan

Sproveden plan
	Direktor

Pedagog

Medicinska sesstra, vaspitač
	Kontinuirano
	Opštinska komisija za kategorizaciju

Mobilni tim za izradu IROP-a

Zavod za školstvo

	Unapređenje plana o samoevaluaciji
	Izrada plana
	Izrađen plan

Sproveden plan
	Direktor

Koordinator vaspitno obrazovnih grupa

Vaspitači
	Kontinuirano
	


PLAN RADA DIREKTORA (pedagoško instruktivni rad)
U nadležnosti direktora je rukovođenje Ustanovom i uloga pedagoškog rukovodioca. Pored navedenih planiranih aktivnosti obavlja svakodnevne tekuće poslove (tehničke, pravne, organizacijske...): rješavanje prispjele pošte, prati zakonske propise, sprovodi odluke Upravnog odbora, stvara uslove za rad Savjeta roditelja. 

Sarađuje s Opštinom, društvenim, kulturnim i sportskim organizacijama, Ministarstvom prosvjete, Zavodom za školstvo, Zavodom za zapošljavanje...
Odlučuje o pravima i obavezama zaposlenih, u skladu sa zakonom, kolektivnim ugovorom i opštim aktima Ustanove. Stara se o zakonitosti rada ustanove i odgovara na njen zakoniti rad. Vodi brigu o zdravstvenoj zaštiti i sigurnosti djece i zaposlenih. Pomaže pri usavršavanju kroz individualne i kolektivne oblike rada. Brine se za zdrave međuljudske odnose, korektan i profesionalan odnos radnika prema djeci i roditeljima.

Plan o samoevoluaciji se zasniva na posmatranju, procjenjivanju rada cjelokupne ustanove, vođenje radnih knjiga, pravljenje fotografija i video zapisa, prikupljanje poratnih informacija kroz timski rad sa kolegama kroz priredbe, predstave, maskenbale i svakodnevne aktivnosti u vaspitno obrazovnom radu kroz ugledne, ogledne aktivnosti i hospitacije.

Zajedničke dogovore i zaključke iznositi na sjednicama stručnog aktiva. Prikupljati nove informacije i potrebe oko djece kroz razgovore sa roditeljima i na roditeljskim sastancima. Koristiti upitnike, ankete, oglasne table.

PRNV PLAN

Predstavlja profesionalni razvoj cijele ustanove koji obuhvata aktivnosti u cilju poboljšanja kvaliteta rada i učenja. 

Napraviti tim (vaspitači + pedagog) odabrati temu u cilju zajedničkih interesovanja u odnosu na samo dijete.

Seminari, radionice, predstave, stručna literatura i uputstva, internet stranice.

PROGRAM RADA ZAJEDNIČKE STRUČNE SLUŽBE
Rad stručne službe se zasniva uglavnom na radu administrativno- računovodstvenog radnika koji obavlja sljedeće poslove: blagajna, likvidatura, Godišnji program rada, Izvještaj o radu, statistika, finansijsko i materijalno knjigovodstvo, knjigovodstvo osnovnih sredstava, obračun zarada, evidencija uplata za boravak djece, svi kadrovski poslovi, izrada Polugodišnjeg i Godišnjeg završnog računa ustanove, itd.

Rad stručne službe predviđa redovnu saradnju sa Direkcijom javnih prihoda i praćenje službenih propisa i stručne literature iz svog domena rada, prisustvo seminarima i dr.

PROGRAM RADA SARADNJE SA RODITELJIMA
Ustanova ima Program rada savjeta roditelja koji su upoznati sa godišnjim planom i programom ustanove. Formiraju se na četvorogodišnjem nivou. Savjet roditelja je neophodan organ koji ima uvod u funkciju  ustanove i realizaciju cjelokupnog programa. U cilju kvalitetnije i bolje komunikacije ustanove i roditelja  unaprijedila bih edukativne radionice u cilju bolje i kvalitetnije saradnje koja podrazumijeva svakodnevne  i povremene komunikacije vezano za život i  rad vrtića ( uslovi rada, način ishrane, program njege, vaspitno obrazovnog rada i učestvovanje roditelja u realizaciji internih i javnih nastupa).

Ustanova funkcioniše uz pomoć određenih programa: 

· program rada stručnih organa (stručni aktivi, stručno vijeće, urađen za period od (2026-2030.)

· program rada Upravnog odbora

· program rada organizacije sindikata ustanove ( sindikalna organizacija koja ima svog sindikalnog povjerioca ispred zaposlenih u ustanovi)

U Mojkovcu
Kandidatkinja
09.06.2026. godine
Marina Palević

